**Jegyzőkönyvi tényvázlat**

**a 2019. november 26. napján megtartott Képviselő-testületi ülésről**

**1./Előterjesztés a Tápió-vidéki Többcélú Kistérségi Társulás és az Inter-Ambulance Zrt. között fennálló szerződés módosítására**

A napirendi pontot a Pénzügyi és Ellenőrzési Bizottság tárgyalta. A megismert és előterjesztett anyag alapján a Társulás és a Zrt között, a közbeszerzési eljárás alapján megkötött 2020.december 31. napjáig szóló szerződés módosítását, mely az eddigi 15,-Ft/fő/ hóról 61,-Ft/fő/hóra módosul elfogadásra javasolta a képviselő-testületnek.

Szavazás: 6 igen, 1 nem

**2./Előterjesztés a Községi Gondozási Központba 1 lakó felvételére, 1 lakó szerződésének módosítására**

A Községi Gondozási Központ vezetője, Borsányiné Szappanos Rita által készített előterjesztés alapján az intézménybe 1 fő tartós ellátásra és 1 fő, - aki eddig is átmeneti ellátásban volt 4 hónapig – további 4 napra átmeneti ellátásban részesül.

Szavazás: 6 igen, 1 tartózkodás

**3./ Tájékoztató a talajterhelési díjról szóló 6/2017.(IX.1.) rendelet alkalmazásáról**

A tájékoztató a községi önkormányzat honlapján olvasható [www.tapiogyorgye.hu](http://www.tapiogyorgye.hu)

A képviselő-testület tudomásul vette, hogy a hatályos önkormányzati rendelet alapján megkezdődik a talajterhelési díj kiszabása és előírása.

**4./ EGYEBEK**

**Előterjesztés a Zeneiskola felújításához napelem árajánlat kiválasztására**

Az előterjesztést a Pénzügyi és Ellenőrzési Bizottság tárgyalta. A benyújtott árajánlatot elfogadásra javasolta a Képviselő-testületnek. Az elkészítés határideje 2020. március 01.

Szavazás: 7 igen

**Előterjesztés 2020. január 31. napján lejáró haszonbérlettel bérbe adott földterületek meghirdetése**

Tápiógyörgye Község Önkormányzatának tulajdonát képező 1420 hrsz 4226 m2, 1421 hrsz 5632 m2, 1422 hrsz 4226 m2, 1423 hrsz 4226 m2, 1424 hrsz 2457 m2 kivett beépítetlen területet továbbá a 045/6 hrsz 20.000 m2 20,87 AK értékű szántó és 0,4045 m2 3,07 AK értékű gyepet meghirdeti hasznosításra. A pályázati kiírás a [www.tapiogyorgye.hu](http://www.tapiogyorgye.hu) oldalon olvasható.

A pályázat benyújtásának határideje: 2019. december 09. hétfő 12.00 óra.

A pályázaton nem vehetnek részt, akiknek az Önkormányzattal szemben adótartozása áll fenn.

Szavazás: 7 igen

Előterjesztés a Magyarország helyi önkormányzatairól szóló 2011. évi CLXXXIX. törvény 94.§ (2) bekezdése alapján a Tápió-vidéki Többcélú Kistérségi Társulásba delegálja:

Varró István polgármestert,

akadályoztatása esetén

Szabó Tünde alpolgármestert.

Tápiógyörgye, 2019. november 28.

Turóczi István Zoltánné sk

jegyző